Quecumque igitur benefitia a fidelibus viris vestre collata sunt ecclesie , queque ex manu nostra temporibus nostris concessa sunt vobis in perpetuum possidenda , sicut in hac continetur carta , vobis de consensu canonicorum nostrorum communi donamus , laudamus et pontificali auctoritate nostra in perpetuum confirmamus : in primis itaque locum ipsum Molismi , fundamentum et caput monasterii , cum atrii dignitate , que etiam dignitas a vobis ea possidebitur libertate , quod per omnes ecclesias vestras ad nostram spectantes dyocesim , in earum atriis , nullus terrenam habebit potestatem ; vobisque concedimus et damus plenariam libertatem sepeliendi in cunctis cimiteriis vestris quoscumque parrochianos , qui non fuerint interdicti , salvo jure capellani sui ; ecclesiam Polliaci cum omnibus appenditiis suis ; ecclesiam Sancti Desiderii infra muros Langonice urbis cum appenditiis suis , exceptis militaribus casamentis ; corpus quoque beati martiris ibi feliciter sepultum vobis in tota civitate dignitatis id optinet , quod obeuntibus civibus , cujuscumque fuerint parrochie , non nisi apud vos signum pulsabitur , et corpora prius ibi presentabuntur , missa a monachis cantabitur , cujus misse oblationes proprie erunt ipsorum ; nec apud vos missam presbiter aliquis nisi de consensu prioris loci ipsius vel fratrum ejus celebrabit ; adicimus quoque ut post dignitatem signi apud Sanctum Desiderium pro morientibus pulsandi et cetera ibi a vobis , ut prediximus , libere possidendi , dilecte abba Roberte , tuique successores , de consensu canonicorum nostrorum et abbatum astantium , Geronti Sancti Benigni Divionensis , Stephani Besuensis , Lamberti Pultariensis , Hatonis Melundensis , in synodo Lingonensi ad sinistram partem juxta episcopum sedeant , et similiter in festo sancti Mammetis ad processionem incedant ; ecclesiam de Ispielent cum capella Divitis Burgi et ceteris appenditiis ; ecclesiam de Summostier cum appenditiis suis ; villam que Montion dicitur cum ecclesia et appenditiis ejus ; ecclesiam de Gaudelencurte ; capellam de Ultramonte ; ecclesiam de Visigniis ; ecclesiam Varennarum cum appenditiis suis ; ecclesiam de Coyffei ; capellam de Nova Villa ; ecclesiam de Vico ; ecclesiam Campaniaci ; ecclesiam de Stercis ; ecclesiam Acuti Montis ; ecclesiam de Gislomonte ; ecclesiam de Buxerolis cum appenditiis suis ; capellam Calvi Montis ; ecclesiam Agnelli Ville ; ecclesiam Bolonie ; ecclesiam Bordonis ; ecclesiam Sancti Lupi ; ecclesiam de Granceio cum appenditiis suis ; ecclesiam de Campiniaco et de Ostricurte cum appenditiis suis ; ecclesiam de Yssoia cum appenditiis suis ; ecclesiam de Merriaco cum appenditiis suis ; ecclesiam de Britiniola cum appenditiis suis ; ecclesiam de Noiis cum appenditiis suis ; ecclesiam de Giverolis cum appenditiis suis ; ecclesiam de Villeio cum appenditiis suis ; ecclesiam de Ulmeto cum appenditiis suis ; ecclesiam de Vacua Silva cum appenditiis suis ; ecclesiam de Lenti cum appenditiis suis ; ecclesiam de Leesma cum appenditiis suis ; ecclesiam Sancti Benigni de Bosco cum appenditiis suis ; ecclesiam de Solengneio ; ecclesiam Sancte Columbe cum capella Ville Martini ; ecclesiam de Marcennaco cum appenditiis suis ; ecclesiam de Bisseyo ; ecclesiam de Julliaco cum appenditiis suis ; ecclesiam de Genniaco cum appenditiis suis ; ecclesiam de Chaviniaco ; capellam Villarii ; ecclesiam Ville Dei cum appenditiis suis ; ecclesiam Sextenniaci cum appenditiis suis ; ecclesiam de Noeriis cum appenditiis suis , et capellam castri superioris de Noeriis ; ecclesiam de Niella cum appenditiis suis ; ecclesiam Sancti Aniani de Tornodoro cum omnibus que ad parrochiam pertinent tocius castri ; capellam Sancti Petri in eodem castro cum ceteris capellis ; ecclesiam de Colanno cum appenditiis suis ; ecclesiam de Floigneio cum appenditiis suis ; ecclesiam Artunnaci cum appenditiis suis ; medietatem ecclesie de Lentagia cum medietate appenditiorum ; ecclesiam de Cerisio cum capella ejusdem castri ; ecclesiam de Frasninis cum appenditiis suis ; ecclesiam de Chailiaco ; ecclesiam de Villanissa ; ecclesiam Stricheii cum appenditiis suis ; ecclesiam Sicce Fontane ; ecclesiam Albe Petre ; ecclesiam de Malla ; ecclesiam de Insula sub Barro cum appenditiis suis ; ecclesiam de Verteolo cum appenditiis suis .